Vaccinium arboreum

Vaccinium arboreum (Arbovakcinio aŭ Scintilbero) estas specio de Vakcinio indiĝena de la sudorienta Usono, de suda Virginio okcidente ĝis sudorienta Nebrasko, sude ĝis Florido kaj orienta Teksaso, kaj norde ĝis Ilinojso.USDA; Native Distribution - V. arboreum. alirita 11.10.2010

 Priskribo 
Vaccinium arboreum estas arbedo (malofte malgranda arbo) kreskanta ĝis 3-5 m (malofte 9 m) alta. La folioj estas ĉiamverdaj en la sudo de la habitato, sed deciduaj pli norde, kie vintroj estas pli malvarmaj; ili estas oval-elipsaj kun pinta apekso, 3-7 cm longa kaj 2-4 cm larĝa, kun glata aŭ tre fajne dentita marĝeno. Scintilbero kreskas sur sablodunoj, hamakoj, sekaj montoflankoj, herbejoj, kaj en ŝtonoza arbaro. Ĝi ankaŭ kreskas sur gamo da humidaj ejoj, kiel ekzemple malsekaj river-aluviejoj kaj laŭ riveretobordoj.

La floroj estas blankaj, sonorilformaj, kaj 3-4 mm en diametro kun kvin-loba korolo, produktita en grapoloj ĝis 5 cm longa. La frukto estas ronda seka bero proksimume 6 mm en diametro, verda komence, nigra kiam matura, manĝebla sed amara kaj malmola.

 Referencoj 

 Germplasm Resources Information Network: Vaccinium arboreum 
 Missouriplants: Vaccinium arboreum 
 Virginia Tech Dendrology: Vaccinium arboreum 

 Eksteraj ligiloj 

 USDA - Vaccinium arboreum

 Fonto 

Kategorio:Vakcinio
Kategorio:Nearktisa flaŭro
Kategorio:Flaŭro de la Sudokcidenta Usono
Kategorio:Flaŭro de la Ebenaĵa Mezokcidento (Usono)
Kategorio:Flaŭro de Alabamo
Kategorio:Flaŭro de Virginio